CELEX: C2007/042/73
Language: et
Date: 2007-02-24 00:00:00
Title: Kohtuasi T-413/06 P: 22. detsembril 2006 esitatud apellatsioonkaebus Avaliku Teenistuse Kohtu 9. oktoobri 2006.  aasta määruse peale kohtuasjas F-53/06: Gualtieri versus komisjon

24.2.2007   
            
            
               ET
            
            
               Euroopa Liidu Teataja
            
            
               C 42/42
            
         22. detsembril 2006 esitatud apellatsioonkaebus Avaliku Teenistuse Kohtu 9. oktoobri 2006. aasta määruse peale kohtuasjas F-53/06: Gualtieri versus komisjon
   (Kohtuasi T-413/06 P)
   (2007/C 42/73)
   Kohtumenetluse keel: itaalia
   Pooled
   
      Apellatsioonkaebuse esitaja: Claudia Gualtieri (Brüssel, Belgia) (esindajad: advokaadid M. Gualtieri ja P. Gualtieri)
   
      Teine menetluspool: Euroopa Ühenduste Komisjon
   Apellatsioonkaebuse esitaja nõuded
   
               —
            
            
               Tühistada vaidlustatud määrus, mille Avaliku Teenistuse Kohus tegi 9. oktoobril 2006, ja tunnistada nimetatud kohus pädevaks käesolevat vaidlust lahendama.
            
         Väited ja peamised argumendid
   Käesolev apellatsioonkaebus esitati Euroopa Liidu Avaliku Teenistuse Kohtu 9. oktoobri 2006. aasta määruse peale kohtuasjas F-53/06, millega Avaliku Teenistuse Kohus sedastas, et tal puudub rationae personae pädevus apellatsioonkaebuse esitaja, kes on lähetatud siseriiklik ekspert, ja komisjoni vahelise vaidluse lahendamiseks.
   Oma nõuete toetuseks väidab apellatsioonkaebuse esitaja, et vaidlustatud määrus põhineb komisjoni otsuse lähetatud siseriiklike ekspertide (END) teenistustingimuste kohta artikli 1 lõike 2 pealiskaudsel ja vääral tõlgendusel. Sellega seoses viitab ta nimetatud otsuse artikli 7 punktidele a, f ja g, artikli 11 lõigetele 1 ja 3, artikli 12 lõigetele 1 ja 2, artikli 13 lõikele 1 ning artiklitele 14 ja 15.
   Tema väitel tuleneb loetletud sätetest, et siseriikliku eksperdi seos tema päritoluriigi tööandjaga peatub kogu lähetuse ajaks ning et sel ajavahemikul kuulub lähetatud siseriiklik ekspert täielikult komisjoni struktuuri, kelle ainuhuvides ta oma ülesandeid täitma peab.
   Seega ei ole apellatsioonkaebuse esitaja arvates kahtlust selles, et kirjeldatud töösuhet puudutavad vaidlused kuuluvad Avaliku Teenistuse Kohtu pädevusse, kuna lähetatud siseriiklike ekspertide õiguslikku olukorda samastatakse selgelt teenistujate olukorraga.